**NOLIKUMS**

Rīgā

|  |  |  |
| --- | --- | --- |
| Datums skatāms laika zīmogā | Nr. | 1-7e/21/16 |

**Nolikums par** **kandidātu atlasi**

**uz Ministru kabineta virzītiem Banku Augstskolas padomes locekļu amatiem**

Izdots saskaņā ar

Ministru kabineta 2021.gada 14.septembra noteikumu Nr. 636

„Ministru kabineta virzītu valsts augstskolas padomes locekļu atlases,

izvirzīšanas un atsaukšanas kārtība” 14. punktu

1. **Vispārīgie jautājumi**
2. Nolikums par kandidātu atlasi uz Ministru kabineta virzītiem Banku Augstskolas padomes locekļu amatiem (turpmāk – nolikums) nosaka kārtību, kādā organizē un īsteno Izglītības un zinātnes ministrijas (turpmāk – ministrija) padotībā esošās Banku Augstskolas (turpmāk – augstskola) padomes (turpmāk – padome) locekļu kandidātu (turpmāk – kandidāts) atlasi un vērtēšanu uz augstskolas padomes locekļa amata vietas vakanci (turpmāk – atlase).

2. Lai nodrošinātu kandidātu atlasi, ar izglītības un zinātnes ministres A. Muižnieces 2021. gada 26. oktobra rīkojumu Nr. 13-2.1e/21/574 „Par atlases komisijas izveidošanu Banku Augstskolas padomes locekļu kandidātu atbilstības izvērtēšanai” ir izveidota Ministru kabineta virzītu Izglītības un zinātnes ministrijas padotībā esošas augstskolas padomes locekļu kandidātu atlases komisija(turpmāk – atlases komisija), kura darbojas saskaņā ar izglītības un zinātnes ministres A. Muižnieces 2021. gada 18. oktobrī apstiprinātu nolikumu Nr. 1-7e/21/12 „Ministru kabineta virzītu Izglītības un zinātnes ministrijas padotībā esošas augstskolas padomes locekļu kandidātu atlases komisijas nolikums” (turpmāk – komisijas nolikums).

3. Atlases komisija:

3.1. veic kandidātu atlasi un vērtēšanu saskaņā ar Augstskolu likumu, pamatojoties uz Ministru kabineta 2021.gada 14. septembra noteikumiem Nr. 636 „Ministru kabineta virzītu valsts augstskolas padomes locekļu atlases, izvirzīšanas un atsaukšanas kārtība” (turpmāk – MK noteikumi) un šo nolikumu;

3.2. sniedz ministrijai atlases komisijas lēmumā atbalstīto kandidātu uz padomes locekļu amata vakanci virzīšanai un izskatīšanai Ministru kabinetā.

1. Atlase notiek trijās kārtās un komisijas sēdes ietvaros. Atlases komisijas sēdes notiek valsts valodā, taču intervijas var notikt angļu valodā, ja kandidāts nepārvalda valsts valodu. Komisijas sēdēs var darboties neatkarīgs personāla atlases eksperts (turpmāk – atlases eksperts), kuru ministrija, pamatojoties uz MK noteikumu 4. punktu, piesaista Publisko iepirkumu likumā noteiktajā kārtībā.

**II. Kandidātam izvirzāmās prasības**

1. Pamatojoties uz MK noteikumu 16., 18. un 33. punktu, kandidāts:

5.1. izpilda šādas prasības:

5.1.1. augstākā izglītība, kas atbilstoši Latvijas izglītības klasifikācijai ir iegūta augstākajā izglītības pakāpē (izņemot pirmā līmeņa profesionālo augstāko izglītību), kas nodrošina nepieciešamo zināšanu un kompetenču kopumu, lai profesionāli pildītu augstskolas padomes locekļa amata pienākumus.

5.1.2. darba pieredze, kas nodrošina nepieciešamo iemaņu kopumu, lai profesionāli pildītu augstskolas padomes locekļa amata pienākumus:

5.1.2.1. ne mazāk kā piecu gadu darba pieredze organizācijas vadībā vai citā vadošā amatā;

5.1.2.2. praktiskā darba pieredze organizācijas stratēģiskajā vai pārvaldības procesu vadībā;

5.1.2.3. pieredze finanšu, apdrošināšanas nozarē un ar to saistītajās nozarēs.

5.2. ir ieguvis profesionālo pieredzi šādās jomās:

5.2.1. finanšu vadībā un auditā;

5.2.2. risku vadībā un iekšējās kontroles sistēmā;

5.2.3. starptautiskajā sadarbībā;

* 1. ir ieguvis vadības pieredzi šādās jomās:

5.3.1. sadarbības tīklu veidošanā, tostarp augstākās izglītības un darba tirgus sadarbībā;

5.3.2. komandas un iesaistīto pušu vadībā;

5.3.3. vismaz trīs gadu pieredze valdes vai padomes locekļa amatā vidējā vai lielā uzņēmumā vai organizācijā;

5.3.4. pieredze investīciju, t.sk. ziedojumu piesaistē;

5.4. ir ar nevainojamu reputāciju;

5.5. izpilda šādas Augstskolu likuma 14.1panta 10., 11. un 12. daļā noteiktās prasības padomes loceklim:

5.5.1. nav un pēdējo 12 mēnešu laikā pirms tam, kad sāk pildīt padomes locekļa amata pienākumus, nav bijis Saeimas deputāts, Ministru kabineta loceklis vai parlamentārais sekretārs;

5.5.2. pirmreizēji apstiprinātie Ministru kabineta un Valsts prezidenta izvirzītie padomes locekļi pēdējos 12 mēnešus pirms stāšanās šajā amatā nav piederējuši pie augstskolas personāla;

5.5.3. nevar vienlaikus ieņemt senāta locekļa, rektora, prorektora, dekāna vai prodekāna amatu.

5.6. angļu valodas zināšanas augstskolas padomes locekļa uzdevumu profesionālai izpildei nepieciešamā apjomā;

5.7. pieredze pārmaiņu vadīšanā;

5.8. izpratne par augstākās izglītības un zinātnes attīstības tendencēm Latvijā un pasaulē;

5.9. izpratne, kas nepieciešama augstskolas stratēģiskajai vadībai;

5.10. prezentēšanas prasmes(pielietojot digitālās tehnoloģijas);

5.11. komunikācijas un argumentācijas prasmes.

1. Kandidāts ir uzskatāms par personu ar nevainojamu reputāciju, ja nav pierādījumu, kas liecinātu par pretējo, un nav iemesla pamatotām šaubām par personas nevainojamu reputāciju. Izvērtējot kandidāta reputāciju, ņem vērā visu būtisko informāciju, kas ir pieejama komisijai un šādus reputācijas izvērtēšanas aspektus:
   * 1. godprātīga attieksme pret normatīvajos aktos noteikto pienākumu izpildi, kas ir labprātīga, izprotama un savlaicīga rīcība un nav vērsta uz tādas informācijas sniegšanu, lai maldinātu atlases komisiju;
     2. kriminālās sodāmības vai administratīvās sodāmības reģistros pieejamā informācija, izvērtējot notiesāšanas vai apsūdzības veidu, apelācijas līmeni, saņemto sodu, tiesas procesa posmu un jebkuru reabilitējošu pasākumu ietekmi;
     3. jebkuri pārkāpuma vai administratīvo vai uzraudzības iestāžu piemēroto sodu (sankciju) blakusapstākļi, tostarp vainu mīkstinoši apstākļi, laikposmu kopš pārkāpuma izdarīšanas un attiecīgā kandidāta rīcību šajā laikposmā, kā arī šā pārkāpuma vai administratīvo, vai uzraudzības iestāžu sankciju būtiskumu, ņemot vērā attiecīgā kandidāta pienākumus un lomu iestādes darbībā;

6.1.4. iepriekšēja kandidāta darbība un atbilstošā rīcība, tostarp iemesli, kādēļ notikusi atbrīvošana no darba vai atbildīga amata, darba devēja uzticības zaudēšana vai līdzīga situācija, vai izteikts lūgums atkāpties no amata.

1. Pamatojoties uz MK noteikumu 33. punktu, intervijā atlases komisija padziļināti novērtē kandidāta atbilstību darbam augstskolas padomē, intervijas laikā uzdodot pamatjautājumus, lai:
   1. noskaidrotu kandidāta motivāciju ieņemt vakanto amatu;
   2. uzklausītu kandidāta redzējumu par augstskolas darbības prioritātēm;
   3. noskaidrotu kandidāta redzējumu un izpratni par augstākās izglītības un zinātnes attīstības tendencēm Latvijā un pasaulē;
   4. novērtētu kandidāta darba pieredzi norādītajā jomā un izpratni, kas nepieciešama augstskolas stratēģiskajai vadībai, tai skaitā pārmaiņu vadības pieredzi;
   5. novērtētu kandidāta komunikācijas un argumentācijas prasmes;
   6. noskaidrotu citus ar atbilstību darbam valsts augstskolas padomē saistītus jautājumus, ja nepieciešams.
2. Pamatojoties uz MK noteikumu 19. punktu, kandidāta atbilstību vērtē šajā punktā minētajās kompetencēs, kurās ietilpst arī kritiskās kompetences (turpmāk – kompetences):

8.1. Stratēģiskais redzējums (kritiskā kompetence).

8.2. Pārmaiņu vadīšana.

8.3. Orientācija uz rezultātu sasniegšanu (kritiskā kompetence).

8.4. Orientācija uz attīstību.

8.5. Plānošana un organizēšana.

8.6. Lēmumu pieņemšana un atbildība.

8.7. Pozitīvu attiecību veidošana un uzturēšana.

8.8. Komandas vadīšana.

8.9. Darbinieku motivēšana un attīstīšana.

9. Pamatojoties uz MK noteikumu 23. un 34. punktu, intervijas laikā sniegto informāciju novērtē piecu līmeņu skalā ar kopējo vērtējuma līmeni „izcili” (pārsniedz kompetences kritēriju(-us)), „teicami” (daļēji pārsniedz kompetences kritēriju(-us)), „labi” (atbilst kompetences kritērijam(-iem) lielākajā daļā), „jāpilnveido” (atbilst kompetences kritērijam(-iem), bet kopumā kompetenci nepieciešams pilnveidot) un „neapmierinoši” (neatbilst kompetences kritērijam(-iem)).

10.

Kandidāta atbilstību šā nolikuma 5.1.1., 5.1.2., 5.2., 5.3., 5.4. un 5.5. apakšpunktā noteiktajām prasībām nosaka atbilstoši MK noteikumu 32. punktam un šā nolikuma 2. pielikumam.

11. Kandidāta atbilstību šā nolikuma 7. punktā noteiktajam nosaka atbilstoši MK noteikumu 34. punktam un šā nolikuma 2. pielikumam.

12. Kandidāta atbilstību šā nolikuma 5.2., 5.3. apakšpunktā un 8. punktā noteiktajam nosaka atbilstoši šā nolikuma 9. punktam un 2. pielikumam.

13. Ja atlases komisijas rīcībā ir informācija, kas varētu liecināt, ka kandidāta reputācija nav nevainojama, atlases komisija izvērtē šo informāciju un, ja konstatē kandidāta neatbilstību šā nolikuma 6. punktam, pieņem lēmumu par atteikumu virzīt kandidātu uz MK noteikumu 33. punktā minēto interviju.

**III. Atlases izsludināšana un kandidāta pieteikuma izskatīšanas kārtība**

14. Ministrija publicē izglītības un zinātnes ministra apstiprinātu nolikumu un komisijas apstiprinātu sludinājumu uz padomes locekļa amata vakanci (turpmāk – vakances sludinājums) Nodarbinātības valsts aģentūras vakanču portālā [www.nva.gov.lv](http://www.nva.gov.lv), ministrijas tīmekļvietnē [www.izm.gov.lv](http://www.izm.gov.lv) un augstskolas tīmekļvietnē un to sociālajos kontos. Vakances sludinājumā atbilstoši šā nolikuma 5. un 8. punktam norāda augstskolas padomes locekļa kandidātam izvirzāmās prasības, kompetences noteiktajās pieredzes jomās, iesniedzamos dokumentus, pieteikšanās termiņu, tālruni uzziņām un dokumentu iesniegšanas veidu un vietu.

15. Ja vakances sludinājumā noteiktajā termiņā nepiesakās neviens kandidāts, atlase ir uzskatāma par noslēgtu bez rezultāta un pamatojoties uz MK noteikumu 39.2. apakšpunktu, ministrija izsludina atkārtotu atlasi atbilstoši šā nolikuma 14. punktam.

16. Atlasē var piedalīties jebkura fiziska persona, kura vakances sludinājumā noteiktajā termiņā ir iesniegusi šā nolikuma 18. punkta kārtībā motivētu pieteikumu dalībai atlasē, norādot tajā informāciju, kas apliecina atbilstību vakances sludinājumā norādītām prasībām, kompetencēm un pieredzes jomām (turpmāk – pieteikums). Pamatojoties uz MK noteikumu 21.1. un 21.2. apakšpunktu, pieteikumu var iesniegt fiziska persona, publiskas, nevalstiskas, privāta sektora, kā arī [Augstskolu likumā](https://likumi.lv/ta/id/37967-augstskolu-likums) noteiktā sabiedrības virzīta kandidāta institūcija vai organizācija (turpmāk – sabiedrības pārstāvis), tai skaitā atlases eksperti. Pieteikumam klāt pievieno šādu dokumentāciju:

16.1. fiziskas personas apliecinājumu par piekrišanu dalībai atlasē, ja pieteikumu iesniedz sabiedrības pārstāvis;

16.2. dzīves gaitas un darba pieredzes aprakstu, kurā iekļauts arī pašvērtējums par valodu līmeni un norādīta kontaktinformācija;

16.2. augstāko izglītību apliecinošu dokumentu kopijas;

16.3. apliecinājums par Augstskolu likuma 14.1 panta10., 11. un 12. daļā noteikto prasību izpildi;

16.4. citu dokumentāciju, kas apliecina vakances sludinājumā kandidātam izvirzīto prasību izpildi.

17. Kandidāts šā nolikuma ietvaros ir fiziska persona, kas var būt arī Augstskolu likuma 14.¹ pantā  noteiktais sabiedrības pārstāvis.

18. Fiziska persona, atlases eksperts vai sabiedrības pārstāvis šā nolikuma 16. punktā noteikto pieteikumu un dokumentāciju iesniedz elektroniska dokumenta veidā, nosūtot uz elektroniskā pasta adresi: [augstskolu.padomes@izm.gov.lv](mailto:augstskolu.padomes@izm.gov.lv).

**IV. Kandidāta vērtēšana**

19. Kandidāta atbilstību padomes locekļa amatam vērtēšanu veic trīs (3) mēnešu laikā no vakances sludinājumā noteiktā pieteikuma iesniegšanas termiņa beigām. Kandidāta atbilstību padomes locekļa amatam vērtē trijās (3) kārtās:

19.1. atlases pirmā kārta – kandidāta atbilstība šā nolikuma 5.1.1., 5.1.2., 5.2., 5.3., 5.4. un 5.5.apakšpunktā noteiktajam;

19.2. atlases otrā kārta – MK noteikumu 33. punktā noteiktā intervija;

19.3. atlases trešā kārta – kompetenču vērtēšana atbilstoši šā nolikuma 12. punktā un MK noteikumos 19. punktā noteiktajam, pamatojoties uz pretendentu padziļinātās kompetenču novērtēšanas rezultātiem.

20. **Atlases pirmā kārtā** tiek veikta šā nolikuma 16. punktā minēto dokumentu pārbaude, lai konstatētu kandidāta izglītības, darba un profesionālās pieredzes atbilstību šā nolikuma 5. un 6. punktā noteiktajam.

21. Komisijas sekretārs apkopo visu kandidātu iesniegtos pieteikumus un šā nolikuma 16. punktā minēto dokumentāciju un kandidāta atbilstību šā nolikuma 5.1.1., 5.1.2., 5.2., 5.3., 5.4. un 5.5.apakšpunktā noteiktajam un iesniedz izskatīšanai atlases komisijai. Kandidātu darba un profesionālās pieredzes atbilstību komisija vērtē atbilstoši vērtēšanas metodikai, aizpildot kandidātu atbilstības vērtēšanas veidlapu (1. pielikums). Komisijas sekretārs nosūta apkopojumu atlases komisijas priekšsēdētājam vismaz divas (2) darbdienas pirms atlases komisijas sēdes, ja atlases komisijas priekšsēdētājs nav noteicis citādi.

22. Pēc atlases komisijas pieprasījuma atlases eksperts veic kandidātu reputācijas (publiski pieejamā informācija) pārbaudi tiem kandidātiem, kuri atbilst šā nolikuma 16. punktā noteiktajām prasībām, apkopo un iesniedz to izskatīšanai atlases komisijai. Ja atlases eksperts kandidāta reputācijas izpētē digitālajā vidē un publiskajā telpā ir konstatējis riskus nevainojamai reputācijai, to norāda atlases komisijai. Kandidātu nevirza uz turpmāko atlases kārtu, ja atlases komisijas balsstiesīgie dalībnieki ir vienbalsīgi pieņēmuši argumentēti pamatotu lēmumu izslēgt kandidātu no turpmākā vērtēšanas procesa, ievērojot MK noteikumu 17., 29. un 30. punktu un šā nolikuma 6. punktā noteiktos reputācijas izvērtēšanas aspektus.

23. Atlases komisija izskata komisijas sekretāra apkopoto informāciju par katra kandidāta novērtējumu, pamatojoties uz komisijas balsstiesīgo dalībnieku aizpildītajām kandidātu atbilstības vērtēšanas veidlapām (1. pielikums) un vērtēšanas metodiku un pieņem vienu no šādiem lēmumiem:

23.1. virzīt kandidātu uz nākamo atlases kārtu, ja kandidāts atbilst šā nolikuma 5. un 6. punktā noteiktajam. Komisijai ir tiesības izvirzīt ne vairāk kā piecus (5) atbilstošākos kandidātus uz vienu padomes locekļa amata vakanci atlases otrajai kārtai. Komisijas balsstiesīgajiem dalībniekiem vienojoties, otrajai atlases kārtai izvirzāmo kandidātu skaitu var palielināt.

23.2.

* 1. atteikt virzīt atlases otrajai kārtai kandidātu, kas neatbilst šā nolikuma 5. un 6. punktā noteiktajam;

23.3. nepieciešamību izsludināt atkārtotu kandidātu atlasi atbilstoši MK noteikumu [21.](https://likumi.lv/ta/id/326201#p21) punktam un komisijasnolikumam, ja neviens no kandidātiem neatbilst šā nolikuma 5.un 6. punkta prasībām, par ko informē ministriju.

24. Komisijas sekretārs informē tos kandidātus, kas, pamatojoties uz šā nolikuma 23.1. apakšpunktu, ir izvirzīti atlases otrajai kārtai – intervijai, par atlases komisijas lēmumu, nosūtot uzaicinājumu uz otro atlases kārtu elektroniski uz pieteikumā norādīto elektronisko pasta adresi, kurā informē kandidātus par intervijas norises laiku, formātu un lūdz iesniegt papildu iesniedzamos dokumentus, ja tā ir nolēmusi atlases komisija, uzaicinājumā norādītajā termiņā sagatavot un iesniegt atlases komisijai redzējumu par augstskolas darbības prioritātēm, kā arī redzējumu par augstākās izglītības un zinātnes attīstības tendencēm Latvijā un pasaulē(turpmāk – redzējums) prezentācijas formā, nosūtot uz e-pastu [augstskolu.padomes@izm.gov.lv](mailto:augstskolu.padomes@izm.gov.lv), kā arī lūdz apstiprināt elektroniskā pasta saņemšanu. Komisijas sekretārs nodrošina, ka komisijas dalībnieki var iepazīties ar kandidāta iesniegto redzējumu vismaz divas (2) darbdienas pirms paredzētās intervijas, ja komisijas priekšsēdētājs nav noteicis citādi.

1. Komisijas sekretārs nosūta elektroniski uz pieteikumā norādīto elektronisko pasta adresi atteikumu virzībai uz nākošo atlases kārtu tam kandidātam, par kuru komisija ir pieņēmusi šā nolikuma 23.2. apakšpunktā minēto lēmumu.

26. **Atlases otrā kārta:** MK noteikumu 33. punktā noteiktā intervija, kuras laikā atlases komisija padziļināti novērtē kandidāta atbilstību darbam padomē.

27. Atlases otrā kārta notiek slēgtas sēdes (klātienē vai attālināti, izmantojot videokonferenci) ietvaros. Intervijas laikā atlases komisija uzdod visiem kandidātiem vienādus jautājumus. Ja intervijas laikā atlases komisijai rodas papildus jautājumi, atlases komisija ir tiesīga uzdot tos, lai precizētu atbildes kvalitāti.

28. Intervijas laikā, pamatojoties uz atlases komisijas uzdotajiem jautājumiem, katrs atlases komisijas balsstiesīgs dalībnieks atbilstoši vērtēšanas metodikai novērtē kandidāta zināšanu, kompetenču kopumu un atbilstību padomes locekļa amatam, kā arī novērtē kandidāta redzējuma detalizāciju, izvērsumu, stratēģisko dziļumu, izmantotos datus un argumentācijas pamatotību, aizpildot kandidāta vērtēšanas veidlapu (1. pielikums). Ja atlases komisijas balsstiesīgajiem dalībniekiem neatšķiras viedoklis par vērtējumu, atlases komisijas balsstiesīgie dalībnieki katrs var nesniegt savu individuālo kandidāta vērtējumu.

29. Atlases komisija izskata komisijas sekretāra apkopoto informāciju par katra kandidāta novērtējumu, pamatojoties uz komisijas balsstiesīgo dalībnieku aizpildītajām kandidāta vērtēšanas veidlapām (1. pielikums) un vērtēšanas metodiku un pieņem vienu no šādiem lēmumiem:

29.1. virzīt kandidātu uz nākamo atlases kārtu, ja kandidāts atbilst šā nolikuma 11. punktā noteiktajam. Pamatojoties uz MK noteikumu 34. punktu atlases komisijai ir tiesības izvirzīt ne vairāk kā trīs (3) kandidātus uz vienu padomes locekļa amata vakanci atlases trešajai kārtai - padziļinātai šā nolikuma 8. punktā noteikto kompetenču vērtēšanai, ievērojot šā nolikuma 5.2. un 5.3. apakšpunktā noteiktās profesionālās un vadības pieredzes jomas;

29.2. atteikt virzīt atlases trešajai kārtai kandidātu, kurš neatbilst šā nolikuma 11. punktā noteiktajam;

29.3. nepieciešamību izsludināt atkārtotu kandidātu atlasi atbilstoši MK noteikumu [21.](https://likumi.lv/ta/id/326201#p21) punktam un komisijasnolikumam, ja neviens no kandidātiem neatbilst padomes locekļa amata vakancei, par ko informē ministriju.

30. Komisijas sekretārs informē tos kandidātus, kas, pamatojoties uz šā nolikuma 29.1. apakšpunktu ir izvirzīti atlases trešajai kārtai - padziļinātai vadības kompetenču novērtēšanai, par komisijas lēmumu, nosūtot uzaicinājumu uz trešo atlases kārtu elektroniski uz pieteikumā norādīto elektronisko pasta adresi, kurā informē kandidātus par kompetenču novērtēšanas norises laiku, formātu, kā arī lūdz apstiprināt elektroniskā pasta saņemšanu un dalību trešajā kārtā.

31. Komisijas sekretārs nosūta elektroniski uz pieteikumā norādīto elektronisko pasta adresi atteikumu virzībai uz nākošo atlases kārtu tam kandidātam, par kuru atlases komisija ir pieņēmusi šā nolikuma 29.2. apakšpunktā minēto lēmumu.

32. **Atlases trešā kārta:** kandidāts piedalās tā padziļinātā kompetenču novērtēšanā šā nolikuma 8. punkta noteikto kompetenču ietvaros, ievērojot šā nolikuma 5.2. un 5.3. apakšpunktā noteiktās darba pieredzes jomas. Kompetences novērtē atbilstoši šā nolikuma 12. punktam. Novērtēšanu veic komisijas balsstiesīgie dalībnieki un atlases eksperts, atbilstoši vērtēšanas metodikai, aizpildot vērtēšanas veidlapu (1. pielikums).

33. Atlases komisija vai pēc atlases komisijas pieprasījuma atlases eksperts kandidātiem novērtē kompetences, izmantojot vienādu kompetenču novērtēšanas metodiku. Šā nolikuma 8. punktā noteiktās kompetences vērtē šā nolikuma 5.2. un 5.3. apakšpunktā noteiktajās darba pieredzes jomās, atbilstoši vērtēšanas metodikai, aizpildot kandidāta vērtēšanas veidlapu (1.pielikums).

34. Pamatojoties uz MK noteikumu 23. un 34. punktu katru kompetenci novērtē piecu līmeņu skalā ar kopējo vērtējuma līmeni „izcili” (pārsniedz kompetences kritēriju(-us)), „teicami” (daļēji pārsniedz kompetences kritēriju(-us)), „labi” (atbilst kompetences kritērijam(-iem) lielākajā daļā), „jāpilnveido” (atbilst kompetences kritērijam(-iem), bet kopumā kompetenci nepieciešams pilnveidot) un „neapmierinoši’ (neatbilst kompetences kritērijam(-iem)).

35. Saskaņā ar MK noteikumu 37. punktu kompetences uzskatāmas par neatbilstošām, ja kāda no šā nolikuma 8. punktā minētajām kritiskajām kompetencēm ir novērtēta neapmierinoši.

1. Atlases komisija izskata komisijas sekretāra apkopoto informāciju par katra kandidāta novērtējumu atlases trešajā kārtā, pamatojoties uz komisijas balsstiesīgo dalībnieku aizpildītajām kompetenču vērtēšanas veidlapām (1.pielikums) un vērtēšanas metodiku.

37. Ievērojot MK noteikumu 38.punktu, ka ir atbalstāms tas kandidāts, kurš atlases ietvaros ieguvis augstāko vērtējumu, atlases komisijas balsstiesīgie dalībnieki atbilstoši vērtēšanas metodikai nosaka atbalstāmo kandidātu, kurš kandidātu atlasē ieguvis augstāko vērtējumu (turpmāk – komisijas lēmums). Ja vairāki kandidāti iegūst vienādu punktu skaitu, par atbilstošāko tiek atzīts kandidāts, kurš ieguvis augstāko punktu skaitu atlases otrajā kārtā (intervijā).

38. Pēc atlases trešās kārtas pabeigšanas atlases komisijas balsstiesīgie dalībnieki pieņem vienu no šādiem lēmumiem:

38.1. izvēlēties atbalstāmo kandidātu padomes locekļa amata vakancei;

38.2. atteikt atbalstīt kandidātu, kurš neatbilst šā nolikuma 8. punktā noteiktajām kompetencēm;

38.3. pārtrauc kandidātu novērtēšanas procesu, ja atbilstoši atlases komisijas vērtējumam neviens kandidāts šo noteikumu kompetenču novērtēšanā nav apliecinājis atbilstību darbam valsts augstskolas padomē, un informēt par to ministriju;

38.4. par nepieciešamību izsludināt atkārtotu kandidātu atlasi atbilstoši MK noteikumu [21.](https://likumi.lv/ta/id/326201#p21) punktam un komisijasnolikumam, ja trešās kārtas ietvaros nav atbalstīts nepieciešams skaits kandidātu padomes locekļa amatiem.

39. Komisijas sekretārs informē tos kandidātus, par kuriem atlases komisija ir pieņēmusi šā nolikuma 38.2. apakšpunktā minēto lēmumu, nosūtot šo lēmumu elektroniski uz kandidāta pieteikumā norādīto elektronisko pasta adresi.

**V. Noslēguma jautājumi**

40. Kandidāta neierašanās, nepiedalīšanās kādā no atlases kārtām iepriekš norunātā laikā un vietā, ja pretendents pirms plānotās tikšanās nav sniedzis informāciju par neierašanās attaisnojošiem iemesliem, uzskatāma par kandidāta kandidatūras atsaukumu un tiek pārtraukts kandidāta novērtēšanas process.

41. Kandidātu personas dati, iesniegtā dokumentācija, vērtēšanas process un cita identificējoša informācija ir ierobežotas pieejamības informācija, kas nav izpaužama.

42. Atlases komisija beidz savu darbu ar brīdi, kad Ministru kabinets apstiprina atlases komisijas lēmumā atbalstīto kandidātu uz padomes locekļu amatu.

43. Atlases laikā kandidātu iesniegtie dokumenti atpakaļ netiek izsniegti.

44. Pamatojoties uz MK noteikumu 40. punktu kandidātu atlases un novērtēšanas procesā iegūtā informācija par kandidātiem netiek nodota vai izpausta trešajām personām, kā arī netiek veiktas citas darbības, kas būtu pretrunā ar normatīvajos aktos noteikto regulējumu fiziskās personas datu aizsardzības jomā.

Ministre Anita Muižniece

Saskaņots

Ministru kabineta virzītu Izglītības un zinātnes ministrijas

padotībā esošas augstskolas padomes locekļu kandidātu

atlases komisijas 2021.gada 2.novembra sēdē

Ginta Grīnvalde 67047949

Ginta.Grinvalde@izm.gov.lv